Foto: Susan Walsh/AP AQSh yetakchisi Donald Trampning tvitterdagi sahifasida ma’lum qilishicha, prezidentning milliy xavfsizlik bo‘yicha maslahatchisi Gerbert Makmaster lavozimidan ozod etildi. «Men Gerbert Makmasterga xizmat uchun juda minnatdorman, u ajoyib ishni amalga oshirdi va mening do‘stim bo‘lib qoladi», - deya yozgan Tramp. AQSh yetakchisining tvitterda xabar qilishicha, endilikda bu lavozimni Jon Bolton egallaydi. «Men Jon Bolton milliy xavfsizlik bo‘yicha yangi maslahatchim bo‘lishi haqida xabar qilishdan xursandman», - deya yozdi Tramp. Shuningdek, uning qo‘shimcha qilishicha, Bolton ushbu lavozimga rasman 9 aprel kuni tayinlanadi.